Diari Oficial de la Generalitat Valenciana


Sumari del DOGV 9525, del 02-02-2023 (2023/785)

RESOLUCIÓ de 22 de novembre de 2022, de la Direcció General del Sector Públic i Patrimoni, d'incoació de l'expedient de declaració administrativa d'hereus abintestats de Juana Banacloche Gallego.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9525

Data del DOGV
:   02-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/785


Data del document
:   22-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de novembre de 2022, de la Direcció General del Sector Públic i Patrimoni, d'incoació de l'expedient de declaració administrativa d'hereus abintestats de Juana Banacloche Gallego. [2023/785]  
Núm. d'expedient: EIP 659/2018.  
Causant: Juana Banacloche Gallego. DNI: \*\*\*\*139\*\*.  
Lloc i data de la defunció: l'Alfàs del Pi (Alacant), 11 de juny de 2013.  
Últim domicili: l'Alfàs del Pi (Alacant).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit facilitat per Suma Gestió Tributària, Diputació d'Alacant, de la defunció de Juana Banacloche Gallego, amb DNI: \*\*\*\*139\*\*, l'11 de juny de 2013, sense haver atorgat testament i adjuntant renúncies a la seua herència per part de la seua filla i la seua germana.  
No hi consten, en principi, més persones amb dret a heretar; amb data 21 de desembre de 2018, la directora general del Sector Públic, Model Econòmic i Patrimoni va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats, prevista en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Acreditat el seu empadronament a l'Ajuntament de Finestrat i posteriorment en el d'Alfàs del Pi, amb data 20 de novembre de 2020, la directora general del Sector Públic i Patrimoni va signar resolució d'incoació de l'expedient de declaració administrativa d'hereus abintestats de la causant adés indicada, publicada en el Diari Oficial de la Generalitat Valenciana el 2 de desembre de 2020, i exposada al tauler d'edictes de l'Ajuntament de la Vila Joiosa del 25 de novembre al 28 de desembre de 2020, i en el d'Alfàs del Pi del 23 de novembre al 22 de desembre de 2020.  
Investigat el cabal relicte, no havent-s'hi presentat possibles persones amb dret a heretar, amb data 3 de novembre del 2022, es dona trasllat a l'Advocacia General de la Generalitat de proposta d'acceptació de l'herència, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 15 de novembre de 2022, es rep el citat informe, la consideració jurídica tercera del qual posa de manifest que, si bé s'ha seguit la tramitació prevista en la normativa aplicable, el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 22 de novembre de 2022, es dicta Resolució de la Direcció General del Sector Públic i Patrimoni, per la qual es declara la caducitat del procediment iniciat en relació amb l'herència intestada de Juana Banacloche Gallego.  
No constant l'existència d'hereus testamentaris ni legítims, escau iniciar el procediment administratiu dirigit a efectuar la declaració de la Generalitat com a hereva abintestada.  
  
Fonaments de dret  
En compliment del que es preveu en l'article 71.1.c de l'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, escau incoar l'expedient per a la declaració d'hereus abintestats a favor de la Generalitat respecte d'aquesta herència.  
  
En l'exercici de les competències per la normativa aplicable, i basant-me en el que disposa els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acord:  
  
Primer  
Iniciar un nou procediment de declaració de la Generalitat com a hereva abintestada de Juana Banacloche Gallego, per no haver-se'n produït la prescripció.  
  
Segon  
Incorporar els actes i tràmits el contingut dels quals s'haguera mantingut igual, de no haver-se'n produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la causant, al del lloc de la defunció, i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 22 de novembre de 2022.- La directora general del Sector Públic i Patrimoni: Isabel Castelló García.